पटरी में दरार, बेपटरी होने से बची लोकमान्य तिलक
पटना| पटनाजंक्शन पर सोमवार को बड़ा हादसा टल गया। राजेंद्रनगर-छत्रपति शिवाजी टर्मिनल एक्सप्रेस बेपटरी होने से बच गई। दरअसल, प्लेटफार्म नंबर 4 की पटरी में दरार गई थी। ट्रेन नंबर 12142 राजेंद्रनगर-छत्रपति शिवाजी टर्मिनल एक्सप्रेस के आने का एनाउंसमेंट भी हो चुका था। इसी बीच, पटरियों के निरीक्षण के दौरान यार्ड मास्टर को एक जगह दरार दिख गई। आनन-फानन में ट्रेन को प्लेटफार्म नंबर 6 पर शिफ्ट किया गया और प्लेटफार्म नंबर 4 पर ट्रेनों की आवाजाही रोक दी गई। 45 मिनट तक मरम्मत के बाद प्लेटफार्म को चालू किया गया।
रेल अधिकारियों ने बताया कि यह सामान्य घटना है। जाड़े में पटरियों में सिकुड़न होने से इस तरह से दरार जाती है। इसीलिए जाड़े के मौसम में पटरियों की सघन पेट्रोलिंग होती है। उधर, प्लेटफार्म बदलने की घोषणा से यात्रियों में अफरा-तफरी मच गई। हालांकि, माजरा समझने के बाद यात्री शांत हुए।
hin_Deva hin_Deva hin_Deva